

Številka: 900-1/22-45

Datum: 31.3.2025

**Z A P I S N I K**

25. redne seje Sveta Krajevne skupnosti Solkan, ki je bila v četrtek, 27. marca 2025, v Domu KS Solkan, Trg J. Srebrniča 7, s pričetkom ob 18.30 uri.

Sejo je vodila predsednica Ksenija Brumat.

Na seji so bili prisotni: Ksenija Brumat, Tomaž Černe, Dejan Makarovič, Emil Bašin, Andrejka Prijon, Jernej Vidmar Bašin, Boštjan Koršič

Opravičeno odsotni: David Podgornik, Vidojka Harej, Branko Belingar

Neopravičeno odsoten: Vasja Medvešček

**D n e v n i r e d :**

1. **Pregled in potrditev zapisnika 24. redne seje**
2. **Poročilo o delu komisij v letu 2024**
3. **Dan zemlje – čistilna akcija z OŠ Solkan**
4. **Razno**

**Ad1**

Glede predloga Krajevne skupnosti Solkan o spremembi odloka o pokopališki dejavnosti pri Mestni občini Nova Gorica, svetniki sprejmejo naslednji

**SKLEP:** Na Mestno občino Nova Gorica se še enkrat pošlje predlog o spremembi odloka o pokopališki dejavnosti.

Na zapisnik 24. redne seje svetniki nimajo pripomb in ga soglasno sprejmejo.

**Ad2**

**Komisija za EPK** poda poročilo o delu: sestali so se enkrat in obravnavali spremembo glede financiranja dela za EPK, zato je komisija sprejela sklep, da Krajevna skupnost Solkan iz sredstev za redno delovanje ne more financirati dela za GO25 in koordinirati še dodatni program za izvedbo prireditev.

**Komisija za investicije**: komisija za investicije se je v letu 2024 sestala enkrat in pregledala, katere investicije so bile realizirane in katere so še v teku za leti 2025 in 2026. V letu 2024 so bile izveden naslednje investicije: nakup opreme za ozvočenje prireditev, nakup klime za mizarski muzej,vgradnja zunanje elektroomarice na stavbi KS Solkan, nakup osebnega računalnika za potrebe KS Solkan, zamenjava svetil v domu KS Solkan, zamenjava oken na nepremičnini v lasti KS Solkan, ureditev odvodnjavanja na parkirišču na Karavli. V letu 2025 so v teku investicije: postavitev mobilnih tribun v atriju pri Domu KS Solkan in postavitev spominskega obeležja za tri mlinska kolesa z info tablo v Kajak centru ob Soči.

**Komisija za komunalne zadeve in infrastrukturo ter splošno komunalno dejavnost**: Komisija je v tudi letu 2024 obravnavala aktualno komunalno problematiko, ki je v Solkanu prisotna že več mandatov. Aktivno je iskala rešitve in dala pobudo za rešitev težave ECO otoka pri Mercator marketu Solkan, ki pa do danes še vedno ni rešena.

**Komisija za prireditve:** Blagoslov kalonce na Goriščeku v Solkanu 14. 1. 2024. Dogodek je organiziral Jernej Vidmar Bašin. Sodelovali so podžupan MONG Anton Harej, novogoriški župnik in dekan Alojzij Kržišnik, dr.Jernej Vidmar Bašin in predstavnik frančiškanskega samostana na Sveti Gori Bogdan Knaus. Za pogostitev je poskrbela Ošterija Žogica.

* Slovenski kulturni praznik (Prešernov dan) smo organizirali v sodelovanju s KD Slavec - 8. 2. 2024 v dvorani Karavla. V programu so sodelovali Ženski pevski zbor Soča KD Slavec, Mira Vidmar z deklamacijami, Kvartet flavt 4F, vokalno instrumentalna skupina Kitare za dušo in Moški pevski zbor Provox.
* Fotografsko razstavo podvodnega sveta od 2. do 15. 2. 2024 smo organizirali v sodelovanju z Društvom za podvodne dejavnosti SOČA iz Solkana
* Večer s humoristom Andrejem Jelačinom – predstavitev knjige Pripovedke o čarobni skali – organizirali smo v sodelovanju s KD Slavec – 8. 3. 2024
* 2 predavanji ob 40-letnici cestnega mostu čez Sočo. Dogodka je organiziral Tomaž Černe.  
  7. 3. 2024 Osimski sporazum in Solkan - predavatelj: univ.dipl.inž.arh. Tomaž Vuga  
  13. 3. 2024 Ogled filma Dragiše Lazarevića o gradnji mostu. Tehnološki izzivi pri gradnji cestnega mostu čez Sočo – predavatelj: univ.dipl.inž.grad. Gorazd Humar
* Predavanje o sladkorni bolezni tipa2 - 20. 5. 2024 smo organizirali v sodelovanju z DU Solkan. Izvedel ga je Center za krepitev zdravja Zdravstvenega doma Nova Gorica
* Gledališka predstava učencev OŠ Solkan 7. 6. 2024 Kaj bomo igrali? avtorice in mentorice Lilijane Plesničar Humar. Organizirali smo v sodelovanju z OŠ Solkan.
* Pesem pod lipo posvečena Dnevu državnosti – Srebrni jubilej. Organizirali smo v sodelovanju s KD Slavec 22. 6. 2024 na Trgu M.A.Plenčiča v Solkanu. Sodelovali so predsednica sveta KS Solkan Ksenija Brumat, župan MONG Samo Turel, nekdanji predsednik Slovenije Borut Pahor, Ženski pevski zbor Soča KD Slavec, tenorist Aljaž Žgavc, Kvartet Bršljan, Moški pevski zbor Ludvik Zorzut Medana, Moški pevski zbor Provox in Mešani pevski zbor Motiv.Za pogostitev je poskrbela Ošterija Žogica.
* 30. obletnica izhajanja Solkanskega časopisa – Namesto dogodka smo se odločili za prispevek v Solkanskem časopisu, v katerem so se na notranjih dveh straneh predstavili vsi dosedanji glavni uredniki.
* Likovna razstava Voda – OŠ Solkan od 12. do 30. 9. 2024. Organizirali smo v sodelovanju z OŠ Solkan, ki je postavila razstavo del učencev. Razstava je bila na ogled kot spremljevalni dogodek k Solkanskemu prazniku.
* Solkanski praznik 2024 – 14. 9. 2024. Zaradi zelo slabega vremena je bilo treba kulturni program spremeniti čez noč. Sodelovali so predsednica sveta KS Solkan Ksenija Brumat, župan MONG Samo Turel, učenci OŠ Solkan in učenci Glasbene šole Nova Gorica. Priznanje KS Solkan je prejel Luciano Pellegrini. V zabavnem programu je nastopila predskupina Lovelorn iz Solkana nato pa skupina Primavera. Za pogostitev je poskrbela Tjaša iz Bara Karavla.
* Dan reke Soče ob 180. obletnici rojstva Simona Gregorčiča. Organiziralo je KD Slavec v dvorani Karavla Solkan 20. 10. 2024
* Dan spomina na mrtve – 1. november 2024 komemoracija z nastopom Trobilnega kvarteta Goriškega pihalnega orkestra, govorom predstavnice sveta KS Solkan in recitacijami. Predhodno je KS Solkan oskrbela za cvetje.
* Božični koncert smo organizirali 26. decembra 2024 v cerkvi Sv. Štefana v Solkanu. Posvečen je bil državnemu prazniku Dnevu samostojnosti in enotnosti ter župnijskemu zavetniku Sv.Štefanu. Sodelovali so skupina Citre za dušo in srce iz Nove Gorice, Moški pevski zbor Lipa Ravnica ter predstavniki sveta KS Solkan. Za pogostitev nastopajočih je poskrbela KS Solkan.

Ostale komisije pripravijo pisna poročila do naslednje seje.

**Ad3**

Osnovna šola Solkan sem je odzvala na predlog Krajevne skupnosti Solkan na temo čistilne akcije in na dan zemlje na torek, 22.4.2025 načrtuje celodnevne dejavnosti. Tomaž predlaga, da je potrebno doreči, pri kateri dejavnosti bo Krajevna skupnost sodelovala. Svetniki sprejmejo naslednji

**SKLEP:** Na Osnovno šolo Solkan se pošlje dopis za točna navodila o čistilna akciji, na katero bo Krajevna skupnost preko informativnih tabel in medijev povabila tudi ostale krajane, da se dogodka udeležijo v čim večjem številu.

**Ad4**

Razno:

* Stanovalci Sočebranove ulice so zahtevali sestanek na Krajevni skupnosti Solkan glede problematike parkiranja v ulici. Na sestanku je prisostvoval tudi direktor Medobčinskega redarstva Dušan Bremec, podžupan Marko Tribušon je odsotnost opravičil in je stanovalcem pisno pojasnil svoje pristojnosti. Na sestanku se je ugotovilo, da stanovalci ne znajo razmejiti pristojnosti posameznih služb: Mestne občine Nova Gorica, Upravne enote, Medobčinskega redarstva, Policije in Krajevne skupnosti. Dejan opomni, da je služba, ki prejme problematiko in za to ni pristojna o tem obvesti pristojno službo. Predsednica pove, da so se stanovalci pritožili tudi na to, da Krajevna skupnost o tej problematiki še ni sklepala. Svetniki ponovno sprejmejo

**SKLEP:** Krajevna skupnost Solkan pošlje dopis na Mestno občino Nova Gorica glede problematike parkiranja v Sočebranovi ulici in prosi za ureditev in rešitev nastalega problema.

* Tomaž predlaga, da se Mestni občini ponovno pošlje v ureditev predlog iz leta 2019 v obravnavo, saj v šestih letih s strani Mestne občine Nova Gorica ni bilo urejeno nič.
* Drevesa pri koritu, ki so nagnjena in na katera je opozoril krajan, stojijo na privatnem zemljišču. Krajana svetniki obvestijo, da Krajevna skupnost Solkan nima pristojnosti za urejanje te zadeve.
* Na strehi mizarskega muzeja je potrebno je urediti premaknjene slemenjake. Boštjan prevzame zadevo v ureditev.
* Športni zavod Nova Gorica je zaprosil za izposojo gasilskih miz za prireditev v okviru EPK brezplačno. Svetniki so sprejeli

**SKLEP**: Gasilske mize za prireditev v okviru EPK se prosilcu zaračunajo po veljavnem ceniku.

* Svetniki so na predlog predsednice sprejeli

**SKLEP:** Na vhodnih vratih se zamenja glava ključavnica in se vsem uporabnikom odda nove ključe zaradi tekoče evidence.


* Jernej Vidmar Bašin obrazloži dosedanje delo glede postavitve mlinskih kamnov v Kajak centru ob Soči in vse aktivnosti v zvezi z vsebino glede informativne table.
* Tomaž poudari, da Mestna občina Nova Gorica ne seznani Krajevno skupnost Solkan o delih, ki jih izvaja na območju Krajevne skupnosti.
* Ob koncu seje se je svetnikom pridružila Mojca Lipušček, ki je bila pred časom s strani svetnikov potrjena za koordinacijo kulturnih dogodkov v Krajevni skupnosti Solkan. Svetnikom je predstavila dva projekta: prvi projekt bi bil za mlajše z mladimi izvajalci in pa drugi projekt za starejše, vezano na kulturno in zgodovinsko območje Krajevne skupnosti Solkan. Mojca je podrobno predstavila evente, ki bi jih pripravili v Krajevni skupnosti Solkan od pomladi preko poletja.

Seja je bila zaključena ob 19.45

Po zvočnem zapisu zapisala:

Vilma Ninin

Predsednica Sveta KS Solkan



Ksenija Brumat

